ཁར་རྩང་ང་ལ་ཐུབ་བྷེས།ད་ཁོས་ཀྱང་རླངས་འཁོར་ཁ་ལོ་སྐོར་ཆོག་ཅིག་ལ་རྒྱུགས་ཨེ་འཕྲོད་ལྟ་དགོས་ཁེལ་ས་རེད།དེང་སང་མི་སུ་འདྲ་ཞིག་ཡིན་ཡང་རླངས་འཁོར་ཞིག་སྐོར་མ་ཤེས་ན་ཡར་མར་འགྲོ་ཐབས་ཆག་ཚར་བ་ཞིག་རེད་ཟེར།ཡང་ངའི་སྲིང་མོས།ང་ཚོ་དེ་རིང་རླངས་འཁོར་ཞིག་བསྐོར་ནས་དབྱར་སའི་ཐོག་གི་ལྕག་འའི་སྟོད་ཀྱི་དེ་ཡན་མེད་ས་ལ་འགྲོ་གིན་ཡོད་ཟེར།དེ་ཚོ་འགྱུར་བ་ཆུང་ཆུང་གྲས་རེད།ཕ་ཡུལ་གྱི་འགྱུར་བ་མང་པོ་ཞིག་ང་ལ་མཚོན་ན་ཧ་ཅང་མགྱོགས་དྲགས་པ་ཞིག་རེད།ཁྱེད་རྣམ་པས་བལྟས་ན་ངས་འཛམ་གླིང་གི་ཡུལ་གྲུ་མང་པོ་ཞིག་ཉུལ་བཞིན་ཡོད་པས་ཧ་ཅང་སྔོན་ཞིག་ཏུ་ཡོད་སྣང་འཆར་སྲིད་ན་ཡང་།ངས་བསམ་ན་ཕ་ཡུལ་གྱི་ཤིན་ཏུ་མགྱོགས་པའི་དུས་ཀྱི་འགྱུར་འགྲོས་མང་པོ་ཞིག་གིས་ང་རང་ཤུལ་དུ་བསྐྱུར་ཟིན་འདུགངས་བསམ་བློ་ག་ཚད་རྒྱ་ཆེ་ཆེ་བྱས་ནས་བཏང་ཡང་།དོན་དངོས་ཐོག་ངས་ཕ་ཡུལ་ཕྱོགས་ལ་བསམ་བློ་གཏོང་སྐབས་གོམས་གཤིས་དང་ལྷན་སྐྱེས་ཀྱི་ཞེན་འཛིན་མང་པོ་ཞིག་ཕལ་ཆེར་མི་ལོ་བཅོ་ལྔའི་སྔོན་གྱི་ཕ་ཡུལ་གྱི་གནས་སྟངས་དང་ཁ་འབྲལ་ཐབས་མེད་པ་ལྟར་འཕེལ་མེད་སོར་གནས་བྱས་ཡོད་པས།ངས་ད་ལྟའི་ཕ་ཡུལ་གྱི་གནས་སྟངས་ལ་བསམ་བློ་གཏོང་ཞིང་སྐད་ཆ་ཤོད་སྐབས་ཕལ་ཆེར་ལས་སླ་བོས་ནོར་འཁྲུལ་ཤོར་བ་དང་དགོད་ཁ་སློང་སྲིད་གི་རེད།